ועדת המדע והטכנולוגיה, כנסת 18, פרוטוקול מספר 102, 2011-08-03 10:00

מאיר שטרית: חברים, אני מתכבד לפתוח את הישיבה.

מאיר שטרית: אדוני יושב-ראש הכנסת, יושב-ראש ועדת הכנסת, יושבת הראש המיועדת של ועדת המדע, רונית תירוש, יושבת ראש האופוזיציה, חברת הכנסת ציפי לבני, יושבת ראש סיעת קדימה, חברת הכנסת איציק, חבר הכנסת שלמה מולה, מזכירת הכנסת, ירדנה מלר, יושב ראש סיעת הליכוד בקואליציה, זאב אלקין, שהוא חבר הוועדה, צוות הוועדה, מנהלת ועדת הכנסת, מנהלת של הוועדה שלנו, חברים.

מאיר שטרית: לכל דבר יש התחלה ויש סוף ואני הגעתי מבחינתי היום אנחנו מחליפים בעצם את תפקידי כיושב ראש ועדת המדע ומחליפה אותי רונית תירוש.

מאיר שטרית: אני רוצה לומר, אדוני, כמה דברי פתיחה קצרים, לומר שדבר ראשון אני רוצה להתחיל בתודה לצוות הנהדר של הוועדה, גם למנהלת הוועדה וגם לאיילת וגם לצוות העוזרים שלי, שליווה אותי לכל פעולת הוועדה, למורן בן משה ולאשר דן, שליוו אותנו, מורן ואשר דן וכנ"ל אורית, המזכירה שלי, העוזרת שלי במשרד.

מאיר שטרית: אני קיבלתי את מלוא העזרה בתוך מסגרת הוועדה.

מאיר שטרית: אז כמו שאתה יודע, אדוני היושב ראש, כשבאתי לפה אמרתי בתחילת הדברים שאני באתי, בכוונה בחרתי רק בוועדת המדע.

מאיר שטרית: לא ביקשתי לעצמי שום ועדה אחרת, מתוך רצון לשקם את מעמדה של הוועדה הזו.

מאיר שטרית: אני חושב שהעובדה שיש ועדה סטאטוטורית מלאה בכנסת, שהיא באופן יחסי יש לה את כל האמצעים ואת כל הכלים כמו כל ועדה אחרת, שהיקף הפעולה שלה הוא כל-כך מצומצם, הוא דבר שבעיני הוא בלתי נסבל.

מאיר שטרית: אין שום היגיון בזה שוועדות שונות בכנסת עמוסות לעייפה בעשרות חוקים שמחכים בתור יותר משנה לדיון, בעוד שהוועדה הזו בעצם פנויה, אני יכולתי לדעתי לגמור חצי מהחקיקה בכנסת אם היו מביאים את החוקים אלי, כי הייתי פנוי.

מאיר שטרית: אני יכולתי לשבת כל יום, כמה שהדבר דרוש, וזה לא בסדר שהמצב הוא כזה ואני חושב, אדוני היושב ראש, ואמרתי את זה לא פעם גם אצלך במשרד, אני חושב שצריך לבדוק את זה ברצינות ולשנות את סמכויות הוועדות ואת חלוקת התפקידים בתוך הוועדות או לחילופין, לסגור את הוועדה.

מאיר שטרית: תגיד – לא צריך ועדה.

מאיר שטרית: אבל אני חושב שצריך ועדת מדע ואני חושב שיש נושאים רבים שנוגעים לוועדת המדע, נוגעים למדע, שהם נתונים היום בוועדות אחרות.

מאיר שטרית: לדעתי, לא ברמה הנדרשת מבחינה מדעית.

מאיר שטרית: ואני אתן דוגמאות.

מאיר שטרית: כל נושא ההשכלה הגבוהה, שלכאורה נמצא בוועדת החינוך, תבדוק כמה פעמים ועדת החינוך בכלל, דנה אי-פעם בתקציב ההשכלה הגבוהה ובהשכלה הגבוהה, תמצא מזערי, כמעט אפס.

מאיר שטרית: לא בודקים כנסת לפי יושב ראש נוכחי או יושב ראש לעבר, בודקים לאורך זמן.

מאיר שטרית: ואני אומר – אפס.

מאיר שטרית: מעט מאוד.

מאיר שטרית: נושאים במשרד העבודה והרווחה, כל נושא הבריאות, חלקים גדולים ממערכת הבריאות, נדונים שם בכלל בזווית היבטית מאוד צרה של התקציב או כמה יהיה המס על הבריאות.

מאיר שטרית: אבל נושאים רבים בבריאות, נושאים שיש להם אלמנט מדעי טכנולוגי, לא נדונים פה בכלל.

מאיר שטרית: חקיקה בתחום הזה, לא נדונה פה.

מאיר שטרית: נדונה בוועדת העבודה והרווחה, אתה יכול לחכות בתור שנים לדיון בגלל העומס העצום שמונח על הוועדה.

מאיר שטרית: נושאים בתחום ועדת הכלכלה.

מאיר שטרית: נושא הסלולאר, שהם נושאים טכנולוגיים מובהקים, דנים עכשיו באנטנות שם, תסלח לי, ברמת דיון, אני אומר לך אדוני היושב ראש, מעליבה.

דליה איציק: אז מי הפריע לך?

מאיר שטרית: אני לא יכול לדון, החקיקה לא מגיעה אלי.

מאיר שטרית: כל ראש ועדה נלחם כמו מטורף על כל חוק שניסיתי להעביר לפה, עשו מלחמת עולם בוועדת הכנסת ולקואליציה יש רוב להעביר כמובן.

קריאה: הלוביסטים, הלוביסטים קובעים איפה.

מאיר שטרית: הוועדות נלחמו בשיניים.

קריאה: הלוביסטים לא קובעים.

קריאה: אני עוד לא ראיתי שלוביסט קבע חוק אחד באיזה ועדה.

מאיר שטרית: זה נכון.

מאיר שטרית: זה לא הלוביסטים.

מאיר שטרית: לקואליציה יש רוב.

קריאה: זה החלטות של הקואליציה.

מאיר שטרית: כן.

מאיר שטרית: ראשי ועדות נלחמים על כל חוק, כאילו בזה תלוי מעמדם.

ציפי לבני: הציבור יכול או להחליף את הלוביסטים או את הח"כים.

ציפי לבני: שיחליף את הח"כים, אם הם עושים מה שהלוביסטים אומרים להם.

ראובן ריבלין: הלוביסטים לא היו מדברים אתי?

מאיר שטרית: בכל הדיונים, אדוני, בכל הנושאים שאני ביקשתי להביא לוועדה לדיון בחקיקה, שרלוונטי, וגם חוקים שאני הגשתי.

מאיר שטרית: ניקח סתם דוגמה קלאסית: חוק זכויות יוצרים לגבי תמונות של הממשלה, שהממשלה תמכה בו, אישרה אותו.

מאיר שטרית: ביקשתי להעביר אותו לוועדה.

מאיר שטרית: אפשר לחשוב, תבינו, הלכה ועדת הכלכלה ואמרה – מה, לא יכול להיות, אנחנו, הלכו לוועדת הכנסת, הכריחו להעביר את החוק לשם.

מאיר שטרית: עברה שנה מאז, לא דנו בחוק אפילו פעם אחת בוועדת הכלכלה.

מאיר שטרית: אני יכולתי לגמור את הדבר הזה מזמן.

מאיר שטרית: דוגמה נוספת: חוק של הגבלת החשבונות סלולאר לילדים.

מאיר שטרית: שוב, נלחמו.

מאיר שטרית: בהתחלה בכנסת דנו להעביר, נלחמו בוועדת הכנסת, ועדת הכלכלה – לא, הם צריכים לדון.

מאיר שטרית: עד שלא כתבתי אחרי שנה וחצי מכתב לוועדת הכלכלה, כולל ועדת הכנסת, הנושא לא עלה לדיון.

מאיר שטרית: עלה לפני שבוע בפעם הראשונה, נדחה כמובן לפעם הבאה.

מאיר שטרית: עברו שנה וחצי מאז, שום דבר לא קרה.

מאיר שטרית: אני בכוונה מביא דוגמאות, לדעתי הדבר הזה הוא בלתי נכון ובלתי נסבל.

מאיר שטרית: יש פה ועדה מלאה, עם צוות מלא, עם אולם, שעלה הרבה כסף לבנות אותו, עם כל הכלים, למה שלא ייתנו לנו לעבוד?

מאיר שטרית: אז הגיע הזמן לעשות שינוי, זה לא קודש קודשים.

מאיר שטרית: הרי ממה הוועדה סובלת?

מאיר שטרית: מזה שהיא היתה חדשה, יחסית.

מאיר שטרית: היא קיימת עשר שנים.

מאיר שטרית: וכל עבודת המדינה, הממשלה, 15 שנה.

מאיר שטרית: כל עבודת הכנסת נבנתה לפני הרבה מאוד שנים, חילקו את העבודה בוועדות, מאחר והיתה ועדה חדשה, כל נושא ששייך לוועדה, אסור להעביר אותו.

מאיר שטרית: אני ניסיתי למחות על זה, נלחמתי על זה.

מאיר שטרית: אני מוכרח להגיד לכם שבתרגילים אין סופיים הצלחתי להביא לוועדה כל מיני חוקים שלא היו בוועדה וטופלו ברצינות.

מאיר שטרית: הדוגמה הכי בולטת זה חוק הביומטרי, שבשיתוף פעולה גם יושב ראש הקואליציה וגם יושב ראש הכנסת וגם יושב ראש ועדת הפנים, שכולם הבינו שאני הכנתי את החוק ולכן אני אטפל בו ברצינות, אחרת הוא בחיים לא היה נגמר.

מאיר שטרית: ודנתי פה במשך עשרות ישיבות, מהבוקר, מעשר עד שתיים, שלוש, ארבע, כל יום.

מאיר שטרית: כדי לסיים אותו, אחרת בחיים הוא לא היה מסתיים.

מאיר שטרית: זה דבר חיוני במדינת ישראל.

מאיר שטרית: חוק האיזוק האלקטרוני, ששכנעתי את השר לביטחון פנים להעביר את זה לוועדה שלי, שאני יכול לטפל בזה.

מאיר שטרית: למה?

מאיר שטרית: כי איזוק אלקטרוני, יש לו היבט באמת מדעי.

מאיר שטרית: מה באמת, יש פיקוח או אין פיקוח?

מאיר שטרית: האם הטכנולוגיה מאפשר את זה או לא מאפשרת את זה?

מאיר שטרית: מה הטכנולוגיה הרצויה?

מאיר שטרית: מי דן בזה, בוועדה רגילה?

מאיר שטרית: אף אחד.

מאיר שטרית: גם אין להם את ההיבט המדעי.

מאיר שטרית: ואני קורא, גם ליושב ראש הכנסת, יושב ראש ועדת הכנסת, מאחר ואתם עוסקים בעניין הזה, אכן לשנות את חלוקת העבודה בוועדות, אחרת אני מזהיר את רונית, את תשבי לבד פה.

מאיר שטרית: רוב הישיבות, 99% מהישיבות, את תהיי לבד.

מאיר שטרית: בנושאים שלפעמים אנשים, ואני מוכרח להודות לכל אלו ששיתפו פעולה עם הוועדה – ראשי המוסדות המדעיים, ראשי המוסדות להשכלה גבוהה, האקדמיה למדעים, אנשי המו"פ, ארגונים שונים, אזרחיים, שבאים כולם ואני ישבתי פה בישיבות שישבו 40, 50 איש, לבד.

מאיר שטרית: אחר-כך חברי הכנסת באים בטענות, למה אני מחוקק לבד.

מאיר שטרית: מה אני יכול לעשות?

מאיר שטרית: למשוך את חברי הכנסת עם כבלים לפה?

מאיר שטרית: זה בלתי אפשרי.

מאיר שטרית: אם תהיה פה עבודת חקיקה רצינית, אז גם יהיה לחברי כנסת יותר עניין לבוא יותר כי יירצו להשפיע ויירצו לשים Input.

מאיר שטרית: ואני חושב שהדבר הזה חייב להשתנות ואני קורא גם ליושב ראש הכנסת וגם ליושב ראש ועדת הכנסת, אכן לשנות את זה, לטובת עבודתה של הוועדה כי אני חושב שזה גם לטובתה של הכנסת.

מאיר שטרית: אפשר להוריד את העומס מוועדות אחרות.

מאיר שטרית: הרי איזה היגיון יש שחוקים ממתינים לדיון שנה, שנתיים, שנה וחצי ועדה אחרת פנויה ואני יכול לדון בעצם כל יום בכל חוק, אין הבדל בין חברי הכנסת היושבים בכובע הזה או בכובע אחר.

מאיר שטרית: פה אמור להיות היבט מדעי.

מאיר שטרית: יושבים פה אתנו אנשי מדע באמת מהשורה הראשונה, שכשאתה מביא להם נושא, הם דנים בו ברצינות ובאחריות ויש איזה שהוא רקע מדעי ולכן כן היה טיפול בנושאים האלה ולכן בחרתי לבוא לפה.

מאיר שטרית: אני מצטער שלא עלה בידי להשיג את כל מה שרציתי, אבל אני חושב שהיתה תקופה מעניינת בוועדה, דנו בזה תקופה, בסך-הכל בנושאים מאוד מעניינים, רבים שונים ומגוונים.

מאיר שטרית: אני חושב שהדיונים התנהלו באמת ברמה מאוד מעניינת, כי אין פה ויכוחים פוליטיים, חוץ מויכוחים אזרחיים כמובן על החוק הביומטרי בעיקר, ביתר הדברים לא היו ויכוחים פוליטיים כלשהם.

מאיר שטרית: אני שמח להחליף את התפקיד, נכנסת לתפקיד רונית, אני מאחל לה הצלחה רבה בעבודתה.

מאיר שטרית: רונית בחורה מוכשרת מאוד, היא הוכיחה את עצמה לאורך קדנציה ארוכה מאוד כאשת חינוך וזה רק נכון להעביר עכשיו את ההשכלה הגבוהה לפה, את מכירה את מערכת החינוך טוב ואני בטוח שהיא תצליח בעבודתה כיושבת ראש הוועדה.

מאיר שטרית: זה אחריות ואני בטוח שהיא תעשה את זה בהצלחה מרובה ואני מאחל לך באמת מכל הלב, הצלחה מלאה בעבודתך בהבנה הזאת.

מאיר שטרית: אני רוצה להגיד גם תודה, כמובן, אנחנו תמיד עובדים באופן שוטף עם המרכז ה-מ.מ.מ., מרכז המחקר שמלווה אותנו, אריה גולדשמידט שנמצא פה איתנו ואני רוצה להגיד לו תודה רבה על העבודה הנהדרת שהוא עושה בהכנת ניירות הרקע וניירות העמדה לפני כן ולשמואל חן, הדובר של הוועדה, שהוא חצוי כמובן באמצעים, ליועץ המשפטי שלנו, עדו, שלאחרונה מלווה את הוועדה באמת בצורה שונה לגמרי, למרות שהוא לא שלנו.

מאיר שטרית: עדיין לא, אדוני, הבעיה הזו לא נפתרה, ואני עוד פעם אומר, שאני לא מסוגל להבין למה אין יועץ משפטי קבוע לכל ועדה, כשיש 40 יועצים משפטיים.

מאיר שטרית: יש רק עשר ועדות או 12 ועדות.

מאיר שטרית: למה אין מתוך 40 היועצים האלה, יועץ משפטי קבוע, שיהיה בכל ישיבה.

מאיר שטרית: אני לא קונה את כל התירוצים של האגף המשפטי, זו בדיחה, הדבר הזה.

מאיר שטרית: פשוט, אני אומר לך, אותי זה מקומם.

מאיר שטרית: מה הבעיה להגיד – אתה תשב פה, נקודה.

מאיר שטרית: אתה תהיה יועץ משפטי של הוועדה.

מאיר שטרית: אל תבלבל את המוח ואל תלך לוועדה אחרת.

מאיר שטרית: זה חיוני שיהיה יועץ משפטי קבוע בוועדה, לדעתי.

מאיר שטרית: בכל ישיבה.

מאיר שטרית: אני חושב שהדבר הזה הוא חשוב ביותר ואני לא מקבל את התירוצים של המחלקה המשפטית, הם תירוצים בעיני, תסלחו לי, עקומים ולא רציניים.

מאיר שטרית: יכול להיות שיבואו להתווכח אתי, אני מוכן להתווכח אתם.

מאיר שטרית: אין מצב הגיוני שיש 40 יועצים משפטיים, ואין לכל ועדה, יש 12 ועדות, אין לכל ועדה יועץ קבוע.

מאיר שטרית: זה דבר אלמנטארי, בעיקר ועדה סטאטוטורית, לא לדבר על ועדות החוק.

מאיר שטרית: ועדה סטאטוטורית, צריך שיועץ משפטי יהיה קבוע.

מאיר שטרית: ולצערי, אני ישבתי פה לא אחת בישיבות, בלי יועץ משפטי.

מאיר שטרית: עוד לפני שנכנס אלינו היועץ המשפטי שלנו, עדו, לפני שנכנס אלינו לעבודה, ישבתי לא אחת בישיבות חקיקה, בלי יועץ משפטי כי אני לא אחכה ליועץ משפטי עד שיבוא בשביל לעשות את החקיקה, זה לא ילך.

מאיר שטרית: ואני מבקש באמת, גם את זה אפשר לתקן, זה לא תיקון גדול, אפשר לעשות את זה בתיקון.

מאיר שטרית: אני מודה על ההזדמנות שהיתה לי פה להיות בוועדה, אני נהניתי מהעבודה שלי, אני חושב שאנשים שהיו בוועדה מכל הזרמים ומכל הארגונים, אני חושב שגם הם, היו להם דיונים מעניינים.

מאיר שטרית: קיבלתי בדרך-כלל פידבקים מאוד מאוד חיוביים על הדיונים בוועדה ואני מקווה שהרוח הזו תמשיך, של דיונים ענייניים, רציניים, לא דיונים של פופוליטיקה ו- Politically correct, אלא דיונים לגופו של עניין באמת.

מאיר שטרית: זו הברכה הרבה ביותר שהוועדה יכולה לעשות.

מאיר שטרית: יש לה את הזמן, יש לה את היכולת לדון לעומקו של עניין, בצורה רצינית, אחראית, בלי מנבראות פוליטיות.

מאיר שטרית: כי אין פה עניין פוליטי, במדע.

מאיר שטרית: וזה הדבר הנכון לעשות.

מאיר שטרית: אז אני מאחל לך הצלחה רבה ואני אומר שוב תודה לכל הצוות, ומעביר את רשות הדיבור ליושב ראש ועדת הכנסת, יושב ראש הכנסת.

ראובן ריבלין: כמובן באתי להלל את היושב ראש היוצא ולברך את היושבת ראש הנכנסת ולא לקבור את ועדת המדע.

ראובן ריבלין: האבות המייסדים קבעו תשע ועדות ולאחר מכן צירפו את ועדת הקליטה והפכנו לעשר ועדות בכנסת ישראל, עד הכנסת ה- 13, נדמה לי.

ראובן ריבלין: בכנסת ה- 13 קבענו ועדות נוספות, אחת שהיתה מחייבת הארה של נושא וזה ועדה לקידום מעמד האישה והשנייה זה היתה ועדת המדע שבזמנו נתכוננה בגלל צורך פוליטי.

ראובן ריבלין: יחד עם זה, לימים הבינו את הצורך בשתי ועדות אלה וצירפו אותן כוועדות סטאטוטוריות ואני חושב, אדוני היושב-ראש, ועדת הכנסת, שפשוט צריך לבוא ולקבוע בחוק עצמו, את סמכויות ועדת המדע.

ראובן ריבלין: הערכתי היא, וכך אמרתי זאת בשלוש קדנציות אחרונות, בכל פעם בתפקיד אחר, שוועדת המדע צריכה להיות קודם כל האחראית וללוות את ההשכלה הגבוהה.

ראובן ריבלין: חד-משמעית.

ראובן ריבלין: ועדת הכספים לפעמים נתקלת בבעיות שחבריה עסוקים באלף דברים אחרים וצריכים לעסוק בנושא של שישה או שבעה מיליארד שקל, מבלי שהם יכולים להיות בקיאים בעובדות שלהם צריך כדי להחליט.

ראובן ריבלין: חשבתי בהחלט שוועדת המדע בראש ובראשונה צריכה ללוות את ההשכלה הגבוהה ועל-ידי כך היתה משחררת.

ראובן ריבלין: יותר מכך ריבוי הוועדות יוצר מצב שבו יש לנו ועדות, יש לנו יושב ראש ועדה, יש לנו אורחים והדבר הזה מעורר בעיות רבות, מה עוד ששני הגושים הגדולים ממש התרסקו ופעם כשהיו 40 חברי כנסת לפחות לשתי מפלגות בכנסת, אז הנוכחות בוועדה היתה הרבה יותר חשובה.

ראובן ריבלין: היום, לגבי הקואליציה, רוב החברים הם בממשלה בעד כולם בכלל הייתי מחליף את הישיבה שחברי כנסת ישבו בשולחנות הממשלה ואפשר היה להרחיב את הממשלה כך וכמובן צריך לומר שבכל הקדנציות, חברי הכנסת שהיו בממשלה, הם מחכים לבוא לממשלה הבאה והם בוועדת חוץ וביטחון ואידך זיל גמור.

ראובן ריבלין: אז אנחנו נמצאים בבעיה שבה יש לנו יותר משמונה סיעות שהן פחות מחמישה חברי כנסת והמצב שנוצר הוא שאין חברים שיכולים לבוא ולשמש בוועדות.

ראובן ריבלין: אז אוי לנו מיצרנו ואוי לנו מיוצרנו.

ראובן ריבלין: וכמובן שהפועל היוצא של העבודות של ועדות שבהן כל יום הם צריכים להעביר שלושה או ארבעה חוקים, כמו ועדת העבודה והרווחה, שזה גם, פעמים רבות החוקים מגיעים אליהם מטעמים פוליטיים, או ועדת הכספים, יש עוד ועדות כמו ועדת הכלכלה.

ראובן ריבלין: ועדת הכלכלה היום, כשהקואליציה צמחה אז הוועדה יכולה להיות בכל אחת ואחת מהוועדות המנויות, גם אם זה לא בהתאם, גם אם זה לא בהתאם לצ'ארטר שניתן להם על-ידי חוק הכנסת.

מאיר שטרית: אתה לא מוכרח ללחוץ לי על היבלת של ועדת הכלכלה.

ראובן ריבלין: שכן, יושב ראש ועדת הכנסת יכול להסביר לכל יועץ משפטי שהוא יכול להוכיח באורים ובתומים, מדוע ועדה מיוחדת צריכה לדון.

ראובן ריבלין: ועדה קרואה צריכה לדון בנושא מסוים, וההחלטה הפוליטית היא החלטה שקובעת וכך גם בית-המשפט העליון בא וקבע שגם אם ההחלטות של ועדות הכנסת הן הזויות, הן אלה שקובעות כי ההחלטה היא החלטה פוליטית.

ראובן ריבלין: אז כל הדברים האלה כמובן, אני הייתי מציע לייצר, ליצור דיון שבו נקבע של הקדנציה הבאה.

ראובן ריבלין: למה?

ראובן ריבלין: כבר ישבתי בקדנציה הקודמת עם אדם שהוא חשב שיהיה ראש ממשלה ואכן נהיה ראש ממשלה ואמרתי לו – תשמע, יש איזה שהוא הליך פרלמנטארי שהוא מדהים.

ראובן ריבלין: זה שעת שאלות, לראש הממשלה.

ראובן ריבלין: אמר – גדול.

ראובן ריבלין: אמרתי – טוב, אז אני אתן לך הזדמנות.

ראובן ריבלין: בשנה הבאה אתה תהיה ראש ממשלה, ואנחנו מייד נכונן את זה.

ראובן ריבלין: נו, אחרי שנה באמת הוא היה לראש ממשלה וזכיתי אני להיות יושב ראש כנסת.

ראובן ריבלין: באתי אליו ואמרתי – נו, הגיע הרגע הגדול, שבו אנחנו יכולים שיחה שהתקיימה בין שנינו, שעת שאלת שאלות, הוא אמר לי – תגיד לי, נפלת על הראש?

ראובן ריבלין: אז אני אומר לך עכשיו פה, כפי שאמרתי אז, מבלי להשליך על אנשים.

ראובן ריבלין: אני מציע שתקיים ישיבה שתחול החל מהכנסת הבאה, שוועדת המדע תדון בנושאים האלה והאלה.

מאיר שטרית: נכון, חלוקת עבודה.

ראובן ריבלין: ומאז אנחנו נדע.

ראובן ריבלין: לבוא לקבוע בחוק הכנסת שלא יכול היות מצב שוועדת הכנסת תשנה את הצ'ארטרים שניתנו לוועדות, ותעביר אותם ממקום למקום.

ראובן ריבלין: על-מנת שאנחנו עצמנו נגביל את עצמנו.

ראובן ריבלין: אשר לייעוץ המשפטי.

ראובן ריבלין: הייעוץ המשפטי ניתן בהתאם לעבודה, למסה של העבודה של כל ועדה ו-ועדה.

ראובן ריבלין: אם צריכים להכין שישה חוקים בוועדה אחת וכאן אתה צריך אותו, ואני מבין את חשיבות הוועדה, אז כמובן שאומרים לו – אתה לא תשב פה עכשיו כי תלך להעביר את חוק מפוני גוש קטיף, צריכים לנסח אותו.

ראובן ריבלין: ולכן, גם בעניין זה, המחלקה המשפטית היא מחלקה גדולה ואנחנו עוד מחזקים אותה יותר, על-מנת שתוכל לתת, הדוברות, כל הדברים האלה אנחנו מנסים לעשות דברים חדשים אבל כמו שבאתי ואמרתי, באתי להלל אותך ולא, כי אני יודע שהסיכויים שלך בכנסות הבאות הרבה יותר טובים מהסיכויים שלי, אז כך שאני רק רציתי לברך אותך על עבודתך עד כאן ולקדם בברכה את חברת הכנסת רבת הפעלים, עם קבלות מהעבר, וגם נכונות לעשות כאשר היא לא נמצאת בתפקיד כזה או אחר ככל שהיא מבקשת לבצע ותבוא על הברכה.

ראובן ריבלין: אנחנו נסייע ככל יכולתנו לעבודה בתוך הוועדה.

ראובן ריבלין: אני חשוב שהעבודה היום היא ועדה סטאטוטורית לכל דבר, הדבר תלוי לגבי סמכויותיה כמובן ברצון שלנו לבוא ולהגיע להבנות על-מנת שהיא תקבל תוכן.

ראובן ריבלין: כל מה שרציתי לבוא ולברך על מה שהגענו עד עכשיו, לאחל לך הצלחה בעתיד על כל מה שתלך ותפנה ולאחל לך, ואני יודע את יוזמותייך, שאנחנו נעשה כל מאמץ כדי לאפשר לך לקיים את סדר היום שאת תרצי לתת לוועדה.

ראובן ריבלין: ברוכה הבאה, ברוך היוצא לשעה, וברוכים תהיו, אדוני יושב-ראש הוועדה.

מאיר שטרית: תודה רבה.

מאיר שטרית: יושב ראש ועדת הכנסת.

יריב לוין: תודה רבה.

יריב לוין: קודם כל, מאיר, אני מבקש להודות לך גם כמובן בשם ועדת הכנסת, אני חושב בשם הכנסת כולה, גם על עבודה מסורה וגם רצון אמיתי לעשות הרבה יותר שניסיתי לפעמים לסייע ובהצלחה על גבול האפסית, אני אודה על האמת.

יריב לוין: אין ספק שסוגיית חלוקת העבודה בין הוועדות היא מחייבת תיקון ודיון מחדש.

יריב לוין: אנחנו בשעה טובה מגיעים לפרק האחרון בתקנון שנשאר לנו והוא פרק הוועדות וכמו שעשינו בפרקים הקודמים, שם אנחנו נטפל ונעשה גם השלמות בחקיקה היכן שצריך.

יריב לוין: שוב, רק בהסכמה מלאה ובהבנה מלאה בין כולם וננסה לייצר כאן איזה שהיא תוצאה, בין אם היא תחול בכנסת רק מהכנסת ה- 19 ובין בדרך אחרת, זה לא יהיה כל-כך פשוט.

יריב לוין: כי צריך לזכור ומאיר יודע את זה, שחלק מהשאלה לאן הולכים החוקים זה גם האם מי שעומד בראש הוועדה הוא איש קואליציה או איש אופוזיציה.

יריב לוין: לפעמים הוא מישהו שקל יותר לעבוד אתו ולפעמים פחות.

שלמה מולה: לפעמים עדיף לעבוד עם הקשים, הם מקצועיים.

יריב לוין: כן, לא לא לא, ברור, אבל ברור לגמרי שנושא התיחום בין הוועדות הוא לא משהו שאנחנו יכולים לנתק אותו מההקשר של קואליציה.

מאיר שטרית: הבאתי לך דוגמה טובה.

מאיר שטרית: חוק ויסקונסין, ועדת העבודה והרווחה.

מאיר שטרית: אמרתי בפירוש, תביאו את זה אלי, אני תומך בחוק ויסקונסין בכל ליבי, מעביר להם את זה ביומיים.

מאיר שטרית: הם דפקו אותו.

מאיר שטרית: דפקו את הממשלה.

מאיר שטרית: הנה, קואליציה ואופוזיציה.

ראובן ריבלין: יש לך שם שלוש סיעות שלא היו.

יריב לוין: אני יכול לומר לך שיש דברים שאנחנו בקואליציה לא מאפשרים אפילו לממשלה לעשות.

זאב אלקין: לא בטוח שסיעתך היתה תומכת בעמדתך.

ראובן ריבלין: הרבה יותר נוח היה לממשלה שהוא יהיה שם.

מאיר שטרית: אנחנו תמכנו בחוק ויסקונסין.

יריב לוין: כאן אנחנו לוקחים על עצמנו את האחריות שיש דברים שאנחנו גם לממשלה לא מאפשרים לעשות, אבל אני אומר, אין שום ספק שהדבר הזה מחייב פיתרון.

יריב לוין: הוא גם מחייב פיתרון לא רק בגלל הצורך למלא את ועדת המדע בתוכן, אלא קודם כל בגלל הצורך למנוע את המצב הזה של עומס עצום וחוסר יכולת הרבה פעמים לנהל דיון גם בזמן סביר וגם בעומק הנדרש בגלל העומס במקומות אחרים וננסה, כמובן בעזרת כולם, להגיע בסופו של דבר לאיזה שהיא נוסחה שנקווה שתהיה יותר טובה.

יריב לוין: לרונית אני כמובן מאחל המון הצלחה ואני מאוד מקווה שבכל-זאת יעלה בידי להצליח משהו לנתב גם לכאן בהצלחה קצת יותר גדולה ממה שהיה עד עכשיו, אבל שוב, אין לדעת.

יריב לוין: באופן פורמאלי, בהתאם להוראות סעיף 97 יב (א) לתקנון הכנסת, ועדת הכנסת החליטה בישיבתה ביום ב' באב התשע"א, 2.8.2011, להמליץ בפני ועדת המדע והטכנולוגיה לבחור בחברת הכנסת רונית תירוש לכהן כיושבת ראש הוועדה במקומו של חבר הכנסת מאיר שטרית.

מאיר שטרית: מי בעד ההחלטה, ירים את ידו.

מאיר שטרית: מי נגד?

מאיר שטרית: אין נגד.

מאיר שטרית: נמנעים – אין.

מאיר שטרית: הצבעה בעד – פה אחד נגד – אין נמנעים – אין ההחלטה נתקבלה

מאיר שטרית: ובכן, ההחלטה התקבלה פה אחד, יושבת-הראש מוזמנת לתפוש את מקומה.

רונית תירוש: תודה רבה.

רונית תירוש: אני קודם כל רוצה להודות לכם שהגעתם, מי שהגיע, ותודה מיוחדת לראש האופוזיציה, חברת הכנסת ציפי לבני, על כך שנתנה בי אמון.

רונית תירוש: זה לא סוד שרבים בתוך הסיעה ביקשו את התפקיד ואני שמחה שהוא ניתן לי ואני שמחה שתהיה לי ההזדמנות באמת להפעיל את האנרגיות שלי שקצת יבשו עם השנים, על מנת באמת לעשות את המהלכים הטובים, הנכונים, לטובת עם ישראל.

רונית תירוש: אני דווקא שואבת עידוד מכך שקורה משהו במדינת ישראל, כל הנושא הביטחוני קצת נרגע, קצת ירד מסדר היום ואנחנו יותר, אנחנו, הציבור הישראלי, יותר עסוק בדברים היום-יומיים, השגרתיים, שגרת החיים לכאורה הפשוטה שלנו, ובוודאי חלק ניכר מהדברים הללו, הנושאים הללו, יכול לבוא ולהידון כאן בוועדה הזו.

רונית תירוש: תודה גם לדליה, שעשתה הכל על מנת שהתפקיד יעבור בשקט ובשלום בתוך הסיעה ובזכותכן קיבלתי את ברכת החברים וזה דבר שהוא בהחלט נותן לי רוח גבית מאוד טובה.

רונית תירוש: מאיר פעלתן מטבעו, אנרגטי מטבעו, מעמיד אתגר לא קטן ואני מקווה מאוד שאני אצליח במשימה שהתחלת בה, לשדרג את הוועדה הזאת, לגרום לה להיות יותר במוקד העשייה של הכנסת ואני מודה מראש ליושב ראש הכנסת וליושב רעש ועדת הכנסת, שהצהירו כאן שיעשו הכל על מנת שבאמת הוועדה הזאת תוכל לקבל לידיה יותר ויותר נושאים.

רונית תירוש: ליו"ר הקואליציה אני אומרת ומקווה שתדע להתבונן בנושאים באופן ענייני, בדרך כלל אתה מסוגל לעשות את זה, ולסמוך על כך שהעבודה כאן תתנהל באופן הכי מקצועי והכי ענייני.

רונית תירוש: אני מודה ליוליה, לשלמה ולחבר הכנסת בן סימון שטרחו להגיע לכאן, לחברים הטובים, למירה, ליהודית, לכולם, לירדנה, באמת, עליזה, כל מי שהגיע לכאן, אני מאוד מאוד מעריכה את זה ואני מקווה שאני אוכיח שאכן אני ראויה לתפקיד הזה.

רונית תירוש: אז אני לא ארבה במילים ואני צריכה להתחיל במעשים וחובת ההוכחה עלי.

רונית תירוש: תודה רבה.

ראובן ריבלין: תודה רבה.

רונית תירוש: רגע, רגע, ראש האופוזיציה רוצה לומר כמה מילים.

ציפי לבני: כמה מילים.

ציפי לבני: בשבחו של היוצא, אני מוכרחה לומר שזה כמעט אני חשה אי נוחות לשבח את חבר הכנסת מאיר שטרית על עבודתו ועל כהונתו כיושב ראש ועדת המדע, כי כשאני מסתכלת על ההיסטוריה של מאיר שטרית גם בכנסת וכשר בממשלות ישראל, הוא יכול לומר את האמת שזה קטן עליו.

ציפי לבני: אבל מאיר לקח את זה וייאמר שאולי לעומת אחרים, אתם יודעים מה?

ציפי לבני: לא לעומת, אבל יכולים להיות שרים ואנשים שרואים את תפקידם בעתיד יותר מאשר ישיבה בספסלי הכנסת, לומר – טוב, אנחנו כאן בתקופת הפסקה זמנית, ננוח לנו ולא נפעל, נמתין עד הבחירות הבאות.

ציפי לבני: ומאיר פשוט הסתער על הוועדה הזאת, לקח את זה במלוא הרצינות, במלוא כובד הראש, הריץ חקיקות גם כשהיית כאן לבד, אז הרצת את החקיקות שצריך, ולכן כשאומרים שבכל סיום יש התחלה חדשה, אני לא מתכוונת להתחלה של ועדת חוץ וביטחון, אלא להתחלות שעוד נכונו לנו, כך אני מאמינה, לאחר הבחירות.

ציפי לבני: אני מוכרחה לומר שאחרי ששמעתי את הדברים שאתה אומר, לו היו שומעים כל אלה שרצו את ועדת המדע, מה שאמרת בפתח הדברים, אין לך מושג כמה היה לי קל.

ציפי לבני: כל אלו שכועסים עלי, אולי היו רגועים עכשיו יותר, כשהיו אומרים אולי זה פחות ממה שחשבנו.

ציפי לבני: אבל מאחר ואני מאמינה גם שהאדם עושה את התפקיד, אז גם אתה הכנסת לזה תוכן אחר, אני מאוד שמחה דווקא על הרעיון לקבוע חוקים וכללים וביחס לרונית, אתם התייחסתם לכך שרונית, ההיסטוריה שלה היא באמת בתחום החינוך, אז אתם התייחסתם להשכלה, כשחשבתי על רונית, חשבתי באמת על ההיבטים האלה, גם השכלה גדולה ולא רק, חינוך טכנולוגי, נושאים שנשכחו להם.

רונית תירוש: מדענים עולים, את אמרת לי גם.

ציפי לבני: מדענים עולים, נושאים שקשורים לחברה הישראלית, שקצת הושמו במהלך השנים בשוליים שלה, לצערי.

ציפי לבני: כי אני חושבת שזאת בעיה מאוד קשה במדינת ישראל שהוזנח החינוך הטכנולוגי והמדעי, ושאותה קבוצה שכל-כך תרמה, באמת פחות, גם בכנסת, לדעתי זה נדון בוועדות אחרות, ולדעתי זה המקום לדון בו.

מאיר שטרית: נכון.

ציפי לבני: ולכן, בעיני, השילוב הזה של ההיסטוריה והניסיון והאידיאולוגיה בתחום החינוך, כי לרונית שלא תטעו, יש לה אידיאולוגיה, זה לא עניין רק של מקצוע למלא אותו, יש לה אידיאולוגיה ובנושאים החינוכיים אנחנו שותפות לאידיאולוגיה הזאת וככל שניתן יהיה ליישם אותה בוועדה הזאת, ככה כמו שרונית אמרה, לתפארת עם ישראל.

ציפי לבני: ככה היא רואה את תפקידה, וככל שהקואליציה גם תוכל לנצל את היכולות להעביר כאן חקיקה שתקועה בוועדות אחרות, אז כך ייטב לכולנו.

ציפי לבני: הרבה הצלחה, אני בטוחה שזה מה שיהיה.

רונית תירוש: תודה.

ראובן ריבלין: תודה רבה לכולם.

דליה איציק: רונית, בוועדה הזאת יש לי מניות יסוד ממש.

דליה איציק: אני הייתי יושבת ראש הוועדה כשהיא לא היתה ועדה, היא היתה ועדה מיוחדת.

דליה איציק: נדמה לי שאז היה דן תיכון וכל פעם אמרתי לו – תקשיב, זה לא הגיוני.

דליה איציק: יש פה מלא נושאים, גם אני כמוך באה מאותו תחום, ואת תראי, אל תבקשי רחמים, לא מיושב ראש הכנסת ולא מיושב ראש ועדת הכנסת, שהוא חבר אישי שלי, יושב ראש ועדת הכנסת, ותענוג לראות איך הוא העביר את זה בלי "שטיקים" ובלי זה, ובלי ככה ואני מודה שחשדתי בהם, את יודעת, לא בו, הם עשו את זה מאוד יפה ומאוד מהר, צ'יק-צ'ק העברנו את זה.

דליה איציק: תדאגי שכל הזמן יריבו אתך, אין נושא שהוא לא מדע וטכנולוגיה, אין, אין.

דליה איציק: את תזמיני לפה, תכף תצא לך יושבת ראש ועדת החינוך, תגיד לך – תגידי לי, את השתגעת?

דליה איציק: זה נושא שלי.

דליה איציק: את מכירה את בתי-הספר המקצועיים, את הרי יודעת מה זה.

דליה איציק: מישהו יכול להגיד שזה לא שייך לוועדה הזאת?

רונית תירוש: נכון.

דליה איציק: זאת אומרת, אין כמעט נושא, רפואה, מישהו יגיד שזה לא שייך לוועדה הזאת?

יריב לוין: אל תמליצי לה לריב עם חיים כץ.

דליה איציק: זה לא טכנולוגיה?

שלמה מולה: היא יכולה לריב איתו, היא לא במפלגה שלו.

דליה איציק: אתה יודע, תמיד יהיה, אל תחכי כי הם לא יוכלו להעביר את זה כי גם הם במצוקה עם חברי הכנסת האחרים, זה לא מרוע.

רונית תירוש: אפשר להגביל, אגב, בזמן, מי שמתעקש על נושא שיישאר אצלו, להגביל אותו בזמן ולהודיע שמתאריך מסוים זה יעבור?

שלמה מולה: זה צריך להיות בתקנון.

מאיר שטרית: התקנון קובע שאם חוק היה חצי שנה בוועדה ולא נדון אפילו פעם אחת, אז זכותו של חבר הכנסת לדרוש להעביר אותו לוועדה אחרת.

מאיר שטרית: ניסיתי להשתמש בסעיף הזה כמה פעמים.

מאיר שטרית: ועדיין הקואליציה מחליטה בסוף.

דליה איציק: לכן אני בטוחה שתעשי בוועדה הזאת בהחלט ועדה ראויה.

דליה איציק: אני רוצה להגיד מילה למאיר.

דליה איציק: מי ששמע את מאיר אתמול בחוק הווד"לים, זה, יש במאיר משהו מדהים.

דליה איציק: את מכירה את זה.

דליה איציק: מורה שיוצא אחרי 30 שנה מכיתה והולך לחדר המורים, צריך לשכוח את התלמידים ואומר – ביטון אמר לי ככה וככה, והמורה הזאת מתרגשת כאילו היא ביום הראשון של הכיתה והיא מעכלת את מה שהתלמידים אמרו לה, זה מאיר.

דליה איציק: מאיר הוא היה אתמול, כאילו ביום הראשון – מתרגש, מתעצבן, זה וזה, וככה וככה.

דליה איציק: היה נפלא ושמחתי שאמרתי לך את זה.

דליה איציק: תודה ליושב ראש ועדת הכנסת.

דליה איציק: תודה רבה.

מאיר שטרית: בהצלחה, רונית.

רונית תירוש: תודה רבה לכם.

רונית תירוש: הישיבה הסתיימה.

רונית תירוש: תודה.